Aramón Formigal - Biquipedia, a enziclopedia libre

# Aramón Formigal

### De Biquipedia

Aramón Formigal
Ambista dende o Collado
Situazión: | Bal de Tena, Perineu aragonés
Altaria masima: | 2250 m
Altaria minima: | 1500 m
Total km: | 137 km
Pistas: | 90
Pista más gran: | 4 km
Berdas: | 7
Azuls: | 16
Royas: | 29
Negras: | 38
- Fundo: | 2
- Terrain parks: | 2
Remuntes: - Telesquis: | 7
- Telesiellas: | 11
- Zintas: | 4
Nieu artifizial: - Cañóns: | 385
- Superfizie: | 25.5
Esquí nueiturno: | Si
Pachina ofizial: | www.formigal.com
Correu-e: | información@formigal.com
Telefono: | 974 490 000
Fax: | 974 490 231

Aramón Formigal ye una estazión d'esquí d'o grupo Aramón situata en O Fornigal, termín monezipal de Sallén de Galligo, en a bal de Tena (Perineu Aragonés).

Con 137 quilometros de superfizie esquiable ye a estazión d'esquí más gran d'o Perineu e tamién a más gran d'o Estato español.

## [editar] Zonas

A estazión ye dibidita en 4 grans zonas, sozdibiditas en atras más chicotas:

- Zona Tres Hombres (Crestas) ye a zona más oriental d'a estazión e tamién a más antiga. O pico Tres Ombres, a tuca más alta d'a estazión da nombre á la zona á on se i troba. S'encluye en ista zona d'a estazión a zona Sextas á on d'antis más yera o "güego" u telecabina Sextas que puyaba dende a urbanizazión dica la zona Cantal. A zona Tres Hombres ye tradizionalment una zona d'esquiadors espertos con muitas pistas negras e royas como a mitica Tres Hombres con un deszenso de 800 m dende una cota de 2300.

- Zonas Sarrios unita á l'anterior á trabiés d'a zona Cantal, ye a segunda zona más antiga. Bi ha tot tipo de serbizios como restaurant e cafetería e a Escuela Española d'Esquí. En a parti más alta d'ista zona se situa la dita zona Izas con una chicota cafetería. Ye una zona ta esquiadors meyos e prenzipiantes.

- Zona Anayet desalpartata de l'anterior por o pico Royo, s'azede á trabies d'o Collado. Ye una d'as zonas más modernas e tién toz os serizios como restaurant, cafetería e escuela d'esquí.

- Zona Portalet ye a más moderna d'as zonas de Formigal. S'estendilla dica o Portalet, cuasi en a muga con Franzia, e por a bal d'Espelunciecha, en a más polemica d'as enamplazions d'a estazión. S'ubrió lo 6 de chinero de 2005.

## [editar] Serbizios

Ofrexe os serbizios abituals d'una estazión d'esquí remuntes, anfermería, escuela d'esquí, logadura de material, restaurans, ezetra. Tamién ye ubierta en estiu con una gran cantidat de posibilidaz en a Bal de Tena como baxata de barrancos, Espeliolochía, Puenting, Rafting, Mountain Bike u Pesca.

Antimás tien 3 pistas espezials: Snow Park, Bidio Slalom y Tubers.

## [editar] Enrastres esternos

- Pachina d'a estazión d'esquí
- Listau d'estazions de Infoaventura
- Listau d'estazións de Todonieve

Nieu en Aragón
Esquí alpín
Aramón: Baldelinars | Fornigal | Pandicosa | Sarllé | Chabalambre
Bal de l'Aragón: Astún | Candanchú
Esquí nordico
A Partacua | Balniario de Pandicosa | Candanchú-Le Somport | Fanlo | Gabardito | Griegos | Linza | Lizara | Pineta | Plans de l'Espital

Categoría: Estazions d'esquí

##### Views

- Articlo
- Descusión
- Bersión autual

##### Mirar

##### En atras luengas

- English
- Español
- Français
- Galego